கேள்வி: குளித்தலை - பெயர்க்காரணம் பற்றி நீங்கள் என்ன அறிந்துள்ளீர்கள்?
பதில்: காவிரிக் கரையோரம் நன்செய் நிலங்களும், மலர்ச்சோலைகளுமாய் இயற்கை எழில் கொஞ்சும் பகுதியாக கடம்பவனம் எனும் சிற்றூர் அமைந்திருந்தது. அப்பகுதி "குளிர் தண்டலை" என்று அழைக்கப்பட்டது. அதுவே பின்னர் "குளித்தலை" என்றாகியது. குளித்தலை நகரம் முந்தைய திருச்சினாப்பள்ளி மாவட்டம் ஒரு பகுதியாக இருந்தது.
கேள்வி: குளித்தலை - எல்லைகள் என்பது என்ன?
பதில்: குளித்தலையின் புவியியல் அமைவிடமானது [http://www.fallingrain.com/world/IN/25/Kulittalai.html Falling Rain Genomics, Inc - Kulittalai] . மேலும் வடக்கில் முசிறி, கிழக்கில் பெட்டவாய்த்தலை , தெற்கில் ஐயர் மலை, மேற்கில் லாலாபேட்டை ஆகியவை குளித்தலையைச் சுற்றியுள்ள ஊர்களாகும். குளித்தலை சுமார் 11.16 கி.மீ சுற்றளவு கொண்ட ஒரு நகராட்சி ஆகும்.
கேள்வி: குளித்தலை - மக்கள்தொகை பரம்பல் பற்றி விளக்கவும்.
பதில்: இந்திய மக்கள் தொகை கணக்கெடுப்பு, 2011, 24 நகராட்சி மன்ற உறுப்பினர்களையும், 7,374 குடும்பங்களையம் கொண்ட இந்நகரத்தின் மக்கள்தொகை 27,910 ஆகும். அதில் 13,843 ஆண்களும், 14,067 பெண்களும் உள்ளனர். இந்நகரத்தின் எழுத்தறிவு 89.3% மற்றும் பாலின விகிதம் ஆண்களுக்கு, 1,016 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2522 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 921 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,680 மற்றும் 112 ஆகவுள்ளனர். மக்கள்தொகையில் இந்து சமயம் 89.47%, இசுலாமியர்கள் 7.35%, கிறித்தவர்கள் 3.12% மற்றும் பிறர் 0.07% ஆகவுள்ளனர்.[https://www.censusindia.co.in/towns/kulithalai-population-karur-tamil-nadu-803613 குளித்தலை மக்கள்தொகை பரம்பல்]
கேள்வி: குளித்தலை - வழிபாட்டு தலங்கள் குறித்து விரிவாக சொல்லுங்கள்.
பதில்: குளித்தலை கடம்பவனேசுவரர் கோயில்
கேள்வி: குளித்தலை - கல்வி பற்றி தகவல் சொல்.
பதில்: குளித்தலை நகராட்சிக்குட்பட்ட பகுதியில் ஏராளமான கல்வி நிறுவனங்கள் சேவையாற்றி வருகின்றன. குளித்தலை நகராட்சியில் கீழ்காணும் பள்ளிகள் அமைந்துள்ளன.
கேள்வி: குளித்தலை - துவக்க பள்ளிகள் பற்றி தகவல் சொல்.
பதில்: * C S I துவக்க பள்ளி (தமிழ் & ஆங்கிலம்) (அரசு உதவி ) * லிட்டில் ஃபேரீஸ் (தனியார்) * குழந்தை ஏசு பாலர் பள்ளி (தனியார்) * அன்னை நாமகிரி துவக்க பள்ளி (தனியார்) * அன்னை புஷ்பம் துவக்க பள்ளி (தனியார்) * நேஷனல் மெட்ரிக் பள்ளி (தனியார்) * மவுண்ட் கிரீஸ் மெட்ரிக் பள்ளி (தனியார்) * அறிஞர் அண்ணா மழலையர் பள்ளி (தனியார் ) * செயிண்ட் டோம்னிக் மெட்ரிக் பள்ளி (தனியார்) * விவேகானந்தா வித்யாலயா (தனியார்)
கேள்வி: குளித்தலை - நடுநிலை பள்ளிகள் பற்றி நீங்கள் என்ன அறிந்துள்ளீர்கள்?
பதில்: * மாரியம்மன் கோயில் நடுநிலை பள்ளி (அரசு உதவி) * அமலராக்கினி நடுநிலை பள்ளி (அரசு உதவி) * கடம்பர் கோவில் நடுநிலை பள்ளி (அரசு உதவி)
கேள்வி: குளித்தலை - உயர்நிலை பள்ளிகள் குறித்து விரிவாக சொல்லுங்கள்.
பதில்: * பாரதி வித்யாலயா உயர்நிலை பள்ளி (தனியார்) * கலைமகள் மெட்ரிகுலேசன் பள்ளி (தனியார்) * செயிண்ட் டோம்னிக் மெட்ரிக் பள்ளி (தனியார்)
கேள்வி: குளித்தலை - மேல்நிலை பள்ளிகள் குறித்து விரிவாக சொல்லுங்கள்.
பதில்: * அரசினர் ஆண்கள் மேல்நிலை பள்ளி (அரசு) * அரசினர் பெண்கள் மேல்நிலை பள்ளி (அரசு) * வித்யா பாரதி மெட்ரிகுலேசன் பள்ளி (தனியார்)
கேள்வி: குளித்தலை - பேருந்து போக்குவரத்து குறித்து விரிவாக சொல்லுங்கள்.
பதில்: சென்னை, திருச்சி, மணப்பாறை, துறையூர், முசிறி, கரூர், மதுரை, திண்டுக்கல், பழனி, தஞ்சாவூர், கோவை போன்ற முக்கிய நகரங்களுக்கும் பேருந்து வசதிகள் உள்ளது. குளித்தலையானது NH-81 தேசிய நெடுஞ்சாலையில் அமைந்துள்ளதாலும், திருச்சி மற்றும் கரூர் என்ற இரு மாநகர்களுக்கு மத்தியில் அமைந்துள்ளதால் 24 மணி நேர பேருந்து வசதி பெற்ற நகரமாக உள்ளது.
கேள்வி: குளித்தலை - தொழில்கள் என்பது என்ன?
பதில்: காவிரி ஆறு இருப்பதால் விவசாயமே முதன்மைத் தொழிலாகும். நிறைந்த மண்வளமும் நீர்வளமும் இருப்பதால் வாழை, கரும்பு, நெல் மற்றும் வெற்றிலை என நன்செய் பயிர்கள் அலங்கரிக்கும். குறிப்பாக வாழையே இங்கு அதிகம் பயிரிடப்படுகிறது. குளித்தலைக்கு மேற்கே லாலாப்பேட்டை என்ற ஊரிலிருந்து கிழக்கே நங்கவரம் வரையிலான பகுதிகளில் பயிரிடப்படும் பல்வேறு தரப்பட்ட வாழை ரகங்கள் மிகவும் பிரசித்தி பெற்றவை. தமிழகத்தின் மற்ற பகுதிகளுக்கு மட்டுமல்லாது, அண்டை மாநிலங்களாகிய கேரளா, கர்நாடகாவிற்கும் ஏற்றுமதியாகிறது. குளித்தலையின் கிழக்கே 8 கிலோமீட்டர் தொலைவில் பெட்டவாய்த்தலை என்னும் ஊரில் சர்க்கரை ஆலை உள்ளது. எனவே வாழைக்கு அடுத்தபடியாக கரும்புக்குத் தான் இங்கே முக்கியத்துவம். நெல் குறைந்த அளவிலேயே பயிரிடப்படுகிறது. காவிரியின் அக்கரையில் உள்ள மண்ணச்சநல்லூரில் நெல் பிரசித்தம். விவசாயத்திற்கு அடுத்தபடியாக இப்பகுதியில் செயற்கை வைரம் பட்டை தீட்டும் தொழில் பரவலாக உள்ளது. மேற்கே 20 கி.மீ தொலைவில் மாயனூர் என்னும் ஊரில் சில தொழிற்சாலைகள் உள்ளன. மற்றும் கரூர் நகரில் எண்ணற்ற தொழிற்சாலைகள் உள்ளன. இவையே குளித்தலைவாழ் அடித்தட்டு மற்றும் நடுத்தர வர்க்கத்தினரின் தொழில் ஆதாரம்.
கேள்வி: குளித்தலை - தை பூசம்: என்பது என்ன?
பதில்: குளித்தலை கடம்பந்துறை பகுதியில் உள்ள அருள்மிகு கடம்பவனேஸ்வரர் திருக்கோயிலில் தைப்பூசத் திருவிழாவானது இங்கு மிகவும் பிரசித்தமான ஒன்று. குளித்தலை நகரை சுற்றிலும் உள்ள எட்டு ஊர் சாமிகளும் பங்கேற்கும் இந்த திருவிழாவில் ஊர் மக்கள் மட்டுமல்லாமல் உலகம் முழுவதிலும் இருந்து திரலான பக்தர்கள் பலரும் கலந்துகொள்வர். முதல் நாள் இரவு முழுவதும் தமிழ் பாரம்பரிய கலை நிகழ்ச்சிகள், பட்டிமன்றம் என பல கலாச்சார நிகழ்ச்சிகளும் நடைபெறும். சுற்று வட்டார பகுதிகளில் இருந்து வருகைதரும் வியாபாரிகள் நம் நாட்டின் கைப்பக்குவத்தில் செய்த இனிப்புகள், பலகாரம், கைவினை பொருட்கள் போன்ற வியாபாரங்களை செய்வர். இவை தவிர குழந்தைகளை மகிழ்விக்கும் பல விளையாட்டுகளும் நடைபெறும். இந்த விழாவின் அடுத்த நாள் குளித்தலை கடம்பவனேசுவரர் கோயில் கடம்பவனேசுவரர் கோயில், ஐயர் மலை இரத்தினகிரீஸ்வரர் கோயில், பெட்டவாய்த்தலை மத்யார்சுனேசுவரர் கோயில், ராஜேந்திரம் மத்யார்சுனேசுவரர் கோயில், கருப்பத்தூர் சிம்மபுரீசுவரர் கோயில் சிம்மபுரீஸ்வரர், திருஈங்கோய்மலை மரகதாசலேசுவரர் கோயில் மரகதாசலேசுவரர் கோயில், முசிறி (திருச்சி மாவட்டம்) சந்திரமவுலீசுவரர் திருக்கோயில், வௌ்ளூர் திருக்காமேசுவரர் கோயில் ஆகிய 8 ஊர் கோவில்களில் எழுந்தருளியுள்ள சுவாமிகள் மற்றும் அம்பாள் காவிரியின் கரையில் அமைந்துள்ள தை பூச திருவிழா திடலில் திரளான பக்தர்கள் மத்தியில் ”திருமணத்திற்கு பெண் கேட்கும் நிகழ்வு” நடைபெறும்.